Diari Oficial de la Generalitat Valenciana


Sumari del DOGV 2471, del 16-03-1995 (1995/834136)

ORDRE de 15 de febrer de 1995 de la Conselleria d'Educació i Ciència, per la qual es convoca concurs públic per a la concessió d'assignacions per despeses extraordinàries de funcionament i subvencions a centres docents no universitaris, públics i privats concertats de la Comunitat Valenciana, per a la realització i desenvolupament de projectes d'acció professional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/02/15/(2)/dof/vci/html**

### Dades del document

Número de DOGV
:   2471

Data del DOGV
:   16-03-1995

Secció del DOGV
:   DISPOSICIONS GENERALS

Número del document
:   1995/834136


Data del document
:   15-02-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 15 de febrer de 1995 de la Conselleria d'Educació i Ciència, per la qual es convoca concurs públic per a la concessió d'assignacions per despeses extraordinàries de funcionament i subvencions a centres docents no universitaris, públics i privats concertats de la Comunitat Valenciana, per a la realització i desenvolupament de projectes d'acció professional.   
La incorporació dels joves a la vida activa i professional és un procés cada vegada més complex que necessita d'aquests una preparació específica i complementària a la que figura com a objectiu dels sistemes educatius tradicionals.  
La implantació a la Comunitat Valenciana del sistema educatiu proposat en la Llei Orgànica 1/1990 de 3 d'octubre, d'Ordenació General del Sistema Educatiu (LOGSE), està originant una intensificació d'accions de l'administració educativa entre les quals es troben aquelles que faciliten als joves estudiants el trànsit de l'escola a la vida professional i activa.  
La complexitat de l'activitat socioeconòmica exigeix, cada vegada més, disposar de mecanismes d'inserció professional i de preparació per a l'autoocupació, així com buscar noves vies d'integració del jove en el seu entorn laboral i social.  
Cada vegada són més els centres docents que incorporen en els seus projectes educatius de centres, projectes d'acció professional, que tot i que contenen accions molt diverses tenen com a objectiu comú les coses esmentades anteriorment, el desenvolupament i la realització dels esmentats projectes haurà de ser permanentment potenciat i recolzat.  
Per això, fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:   
Primer. Convocatòria  
1. Convocar un concurs públic per a la concessió d'assignacions per despeses extraordinàries de funcionament i subvencions a centres docents no universitaris, públics i privats concertats, per a la realització i desenvolupament de projectes d'acció professional.  
2. La convocatòria es regirà per les bases que figuren com a annex I a aquesta ordre.  
Segon. Finançament  
1. La quantitat global màxima destinada a l'assignació per despeses extraordinàries de funcionament als centres docents públics dependents de la Conselleria d'Educació i Ciència serà de 15 milions de pessetes, a càrrec del crèdit de 5 milions de pessetes existent en el programa 422.20 i al crèdit de 10 milions de pessetes existent en el programa 422.30, ambdós del capítol II del Pressupost de la Generalitat Valenciana per a 1995.  
2. La quantitat global màxima destinada a les subvencions a centres docents concertats serà de tres milions de pessetes, a càrrec del crèdit de dos milions de pessetes existent en la línia pressupostària 415/000/95 i al crèdit d'un milió de pessetes existent en la línia pressupostària 414/000/95, ambdues del programa 421.30 pertanyents al capítol IV del Pressupost de la Generalitat Valenciana per a 1995.  
3. L'assignació per despeses extraordinàries de funcionament i de les subvencions té com a finalitat sufragar totalment o parcial les despeses que al centre educatiu li genere el desenvolupament del projecte d'acció professional, per la qual cosa la quantitat concedida mitjançant aquesta convocatòria no podrà excedir del total de la despesa que genere la realització del projecte.  
Tercer. Resolució  
El termini màxim per resoldre la convocatòria serà de tres mesos comptadors des de la publicació d'aquesta ordre en el Diari Oficial de la Generalitat Valenciana.   
Si no recau resolució expressa en el termini establert, les sol·licituds s'entendran desestimades, sense perjudici d'allò que es dispose quan es dicte la resolució expressa.  
DISPOSICIONS ADDICIONALS   
Primera  
Tota alteració de les condicions tingudes en compte per a la concessió de les assignacions per despeses extraordinàries de funcionament i subvencions, i també l'obtenció d'altres per a la mateixa finalitat, podrà donar lloc a la modificació de la resolució de concessió.  
Segona  
Serà d'aplicació al text refós de la Llei d'Hisenda Pública de la Generalitat Valenciana, en el cas de centres educatius privats i la Llei de Pressupostos de la Generalitat Valenciana per a 1995 i l'Ordre de 2 de maig de 1991, de la Conselleria de Cultura, Educació i Ciència, modificada per l'Ordre de 19 de febrer de 1993, per als centres públics, en tots aquells aspectes que no regula aquesta ordre.  
Tercera  
Contra aquesta ordre, que posa fi a la via administrativa, podrà interposar-s'hi, amb la comunicació prèvia al conseller d'Educació i Ciència, un recurs contenciós administratiu, davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació, d'acord amb el que estableix l'article 110 de la Llei 30/1992 de 26 de novembre de Règim Jurídic de les Administracions Públiques i en els articles 57 i 58 de la Llei de la Jurisdicció Contenciosa Administrativa. Tot això, sense perjudici que s'interpose qualsevol altre recurs que s'estime procedent.  
DISPOSICIONS FINALS  
Primera  
Es delega en els directors generals d'Ordenació i Innovació Educativa i de Centres Docents la facultat de concedir aquestes assignacions i subvencions i se'ls autoritza perquè dicten les resolucions necessàries per al desenvolupament i execució d'aquesta ordre.  
Segona  
La present ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 15 de febrer de 1995  
El conseller d'Educació i Ciència  
JOAN ROMERO I GONZáLEZ  
ANNEX I  
Bases de la convocatòria  
Primera. Objecte i característiques dels projectes  
L'objecte de les assignacions per a despeses extraordinàries de funcionament i subvencions és potenciar que els centres docents integren en el seu projecte educatiu de centre un projecte d'acció professional consistent a implantar i desenvolupar accions que faciliten la inserció professional dels joves estudiants mitjançant experiències innovadores d'orientació laboral, simulació empresarial, processos de transició a la vida activa, o altres, partint de l'entorn econòmico-social on es desenvolupa el centre i buscant unes relacions permanents amb empreses i institucions col·laboradores, per a la realització de la formació en centres de treball i com a mecanisme d'intercanvi de coneixements tecnològico-pràctics i de prestació mútua de serveis. Els projectes d'acció professional podran contenir una gran diversitat d'accions en les quals s'impliquen diferents seminaris, departaments o àrees del centre educatiu de manera coordinada.   
Segona. Tipus de projectes  
Els projectes d'acció professional que es presenten podran fer referència a:  
a) Accions sobre la continuïtat d'un projecte presentat en anteriors convocatòries.  
b) Accions d'un nou projecte.  
Tercera. Participants  
Podran acollir-se a aquestes assignacions i subvencions els centres públics i privats concertats de la Comunitat Valenciana de nivells no universitaris. Cada centre docent només podrà presentar un projecte d'acció professional.  
Quarta. Termini i formalització de sol·licituds  
1. El termini de presentació de sol·licituds serà de 30 dies naturals a partir del següent al de la publicació d'aquesta ordre en el Diari Oficial de la Generalitat Valenciana.  
2. El director o titular del centre que opte a la convocatòria haurà de presentar instància, segons el model de l'annex II a aquesta ordre, en la Conselleria d'Educació i Ciència; Direcció General d'Ordenació i Innovació Educativa; àrea de Formació Professional; avinguda de Campanar, 32 (CP: 46922), València, i pot fer ús de qualsevol de les formes que estableix l'article 38.4 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú.  
Cinquena. Sol·licituds i documentació  
Les instàncies aniran acompanyades de:  
1) Còpia original del projecte, on s'inclourà memòria econòmica.  
2) Certificat de l'acord del Consell Escolar on conste l'aprovació del nou projecte o la realització de noves activitats de continuació d'un projecte anterior.  
3) Memòria de les activitats realitzades en etapes anteriors, que inclourà l'avaluació i la justificació del seu seguiment, en aquells casos que es presente un projecte de continuïtat.  
Sisena. Selecció dels projectes  
Es constituirà una comissió de selecció que estudiarà els projectes, elaborarà llistes provisionals amb les dotacions econòmiques a concedir, resoldrà les eventuals reclamacions i finalment elevarà als directors generals d'Ordenació i Innovació Educativa i de Centres Docents una proposta de resolució de la convocatòria.  
La comissió de selecció estarà integrada per:  
President:  
- El cap de l'àrea de Formació Professional.  
Vocals:  
- El cap de la Secció d'Iniciació Professional.  
- Un representant de la Secció d'Ensenyaments Tècnico-professionals, nomenat pel cap de l'àrea de Formació Professional.  
- Un representant de la Inspecció Educativa, nomenat pel secretari general de la Conselleria d'Educació i Ciència.  
- Un tècnic o tècnica de la Secció d'Iniciació Professional, amb veu però sense vot, que hi actuarà com a secretari/ària.  
Setena. Criteris de selecció  
Els projectes presentats seran seleccionats d'acord amb els criteris següents:  
a) Per accions que vinculen i afavoresquen la implicació d'empreses, organismes o institucions en l'activitat del centre educatiu (màxim 2 punts).  
b) Per accions que afavoresquen el desenvolupament del nou sistema educatiu (màxim 2 punts).  
c) Per la coordinació existent entre les activitats proposades en el projecte amb les de la resta del centre docent (màxim 2 punts).  
d) Per l'adequació del projecte a l'entorn socioeconòmic del centre (màxim 2 punts).  
e) En igualtat de condicions es donarà prioritat:  
- Als centres que hagen estat seleccionats en convocatòries anteriors.  
- Als centres que han avançat la implantació de la LOGSE.  
Vuitena. Publicació de la resolució  
1. Llista provisional.  
a) La relació provisional de projectes seleccionats amb la dotació econòmica proposada, es farà pública en els taulers d'anuncis de la Conselleria d'Educació i Ciència i de les direccions territorials d'Educació.  
b) Es donarà un termini de 8 dies naturals per a presentar eventuals reclamacions davant la comissió de selecció. Aquesta resoldrà les reclamacions i elevarà proposta de resolució als directors generals d'Ordenació i Innovació Educativa i de Centres Docents.  
2. Resolució.  
a) Vista la proposta de la comissió de selecció, els directors generals d'Ordenació i Innovació Educativa i de Centres Docents, dictaran resolució, que serà publicada en el Diari Oficial de la Generalitat Valenciana.  
b) Contra aquesta resolució, els centres privats concertats podran interposar-hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, de conformitat amb el que disposen els articles 58 i següents de la Llei de la Jurisdicció Contenciosa Administrativa, de 27 de desembre de 1956.  
Novena. Quantia i percepció de les assignacions per a despeses extraordinàries de funcionament i subvencions  
1. S'estableix com a quanties màximes d'assignació o subvenció:  
a) per projecte nou la quantitat de 800.000 pessetes.   
b) per a la continuïtat de projectes anteriors la quantitat de 600.000 pessetes.  
2. L'efectivitat de la resolució adjudicant les despeses extraordinàries de funcionament i les subvencions, quedarà condicionada a l'expressa acceptació de les quanties que s'hi senyalen per part dels directors dels centres públics i per part dels titulars de centres privats, en el termini d'un mes des de la seua publicació en el Diari Oficial de la Generalitat Valenciana.  
3. Els centres públics dependents de la Conselleria d'Educació i Ciència, rebran l'assignació en concepte de despeses extraordinàries de funcionament, i hauran de justificar aquest segons el que preveu l'Ordre de 2 de maig de 1991, de la Conselleria de Cultura, Educació i Ciència (DOGV de 9 de juliol) modificada per l'Ordre de 19 de febrer de 1993, de la Conselleria de Cultura, Educació i Ciència (DOGV de 16 d'abril).  
4. Els centres privats concertats, per poder percebre la subvenció atorgada, hauran de justificar documentalment, mitjançant originals o fotocòpies compulsades de factures o rebuts, davant la Direcció General d'Ordenació i Innovació Educativa les despeses que, específicament ha suposat el desenvolupament del projecte, així com justificar estar al corrent de les seues obligacions tributàries i davant la Seguretat Social, prèviament al lliurament dels pagaments. S'estableix com a data límit per a les esmentades justificacions el 30 d'octubre de 1995, transcorreguda aquesta data sense presentar la documentació s'entendrà com a renúncia a la subvenció.  
Deu. Obligacions dels beneficiaris  
L'acceptació de l'assignació subvenció obliga els centres docents a:  
1) Realitzar el projecte en els termes del presentat a la convocatòria.  
2) Trametre a l'àrea de Formació Professional de la Direcció General d'Ordenació i Innovació Educativa una memòria del projecte, en finalitzar-lo.  
Onze. Seguiment  
La Inspecció Educativa i, si s'escau, l'àrea de Formació Professional de la Direcció General d'Ordenació i Innovació Educativa, durà a terme el seguiment, orientació i avaluació del desenvolupament dels projectes.  
Dotze. Retirada de la documentació.  
Els projectes que no hagen estat seleccionats podran ser retirats durant el mes següent a la publicació de la resolució de la convocatòria en el Diari Oficial de la Generalitat Valenciana.   
ANNEX II  
Model de sol·licitud  
... com a director/a del centre/ com a titular del centre..., codi ..., localitat ..., CP ..., província ...,  
Expose:  
Que, convocat el concurs públic de projectes d'acció professional per ordre de la Conselleria d'Educació i Ciència de data 15 de febrer de 1995, concórrec amb el present projecte coordinat pel professorat: ... que presta els seus serveis en aquest centre. El projecte fa referència a: (Ratlleu el que no procedesca)  
a) Accions noves.  
b) Accions de continuïtat d'un projecte anterior.  
Que, a tal efecte, adjunte la documentació següent:  
1. Còpia original del projecte.  
2. Certificat de l'acord del Consell Escolar que aprova el projecte.  
3. Memòria de les activitats anteriors amb justificació de la seua continuïtat (per al cas b).  
Per tot això, sol·licite participar en l'esmentat concurs acceptant les bases que en l'ordre s'expliciten.  
Signatura: ...  
..., ... de ... de 1995  
DIRECCIó GENERAL D'ORDENACIó I INNOVACIó EDUCATIVA.  
CONSELLERIA D'EDUCACIó I CIèNCIA. VALèNCIA


Còpia Permalink ELI